b'\n_START_ARTICLE_\nSpill (lek)\n_START_PARAGRAPH_\nEt spill er en strukturert form for lek, vanligvis avholdt for hygge, og noen ganger brukt som et undervisningsverkt\xc3\xb8y. Spill skiller seg fra arbeid, som vanligvis foretas for betaling, og fra kunst, som oftere er et uttrykk for estetiske eller ideologiske elementer. Skillet er imidlertid ikke veldefinert, og mange spill betraktes ogs\xc3\xa5 som arbeid (slik som profesjonelle spillere i tilskuersport) eller kunst (slik som puslespill eller spill som involverer en kunstnerisk utforming, slik som Mahjong, kabal, eller noen videospill)._NEWLINE_Spill spilles noen ganger bare for underholdning, noen ganger for prestasjon eller ogs\xc3\xa5 bel\xc3\xb8nning. De kan spilles alene, i lag eller online; av amat\xc3\xb8rer eller profesjonelle. Spillerne kan ha tilskuere som ikke deltar, slik som n\xc3\xa5r folk underholdes ved \xc3\xa5 se p\xc3\xa5 sjakkmesterskap._NEWLINE_N\xc3\xb8kkelkomponenter i spill er m\xc3\xa5l, regler, utfordring og vekselvirkning. Spill involverer generelt mental eller fysisk stimulasjon, og ofte begge. Mange spill bidrar til \xc3\xa5 utvikle praktiske ferdigheter, tjener som en form for trening, eller har p\xc3\xa5 annen m\xc3\xa5te en rolle innen utdanning, simulasjon eller psykologi._NEWLINE_Forekomsten av spill er bekreftet som s\xc3\xa5 tidlig som 2600 f.Kr., og spill er en universell del av menneskelig opplevelse og til stede i alle kulturer. Kongespillet fra Ur, Senet og Mancala er noen av de eldste kjente spill.'